Peter John Elliott

**Peter John Elliott** (1943–2025) var en australsk katolsk prelat og hjelpebiskop i Melbourne.

## Liv og virke
### Bakgrunn
Peter J. Elliot ble født og vokste opp i Melbourne, hvor faren hans var en anglikansk prest. Elliott ble tatt inn i den katolske kirke mens han var student ved University of Oxford.

Elliot er av delvis sorbisk avstamning. Hans mormor kom fra en familie av lutherske sorbere som immigrerte fra Sachsen til Wimmeraregionen i Victoria) på begynnelsen av 1800-tallet. Deres emigrasjon fra Tyskland var motivert av deres dissens fra sammenslåelsen av lutherske og kalvinistiske kirker som nylig hadde funnet sted der.

Elliott tok en grad i historie ved University of Melbourne. Han ble deretter tildelt *Marley Studentship* for å studere ved *Trinity College Theological School*. Han leste senere teologi ved University of Oxford, og returnerte deretter til Australia og studerte til katoldk prest ved *Corpus Christi College* i Glen Waverley. I tillegg fullførte Elliott sin doktorgrad i teologi (STD) frs Lateranuniversitetets Institutt for ekteskap og familie i Roma, og skrev en avhandling om ekteskapets sakramentalitet.

### Prest
Erkebiskopen av Baltimore, kardinal Lawrence Joseph Shehan, presteviet ham den 19. februar 1973 i Melbourne, under Den 40. internasjonale eukaristiske kongfress som fant sted der og hvortil Shehan var pavelig delegat Elliott hadde deretter en rekke verv som kapellan i Melbourne, og ble sekretær til biskop John Anthony Kelly fra 1979 til 1984.

Elliot vendte tilbake til Roma og arbeider der i Det pavelige råd for familien for ti år fra og med tidlig i 1987. Under dette perioden representerte han kirken på en rekke FN-konferanser, der han promoterte ekteskap og familie.

Peter Elliott var også rådgiver for kongregasjonen for gudstjenesten og sakramentsdisiplinen , og var medlem av *Anglicanae Traditiones*, den interdikasteriale kommisjon som forbredte liturgiske bøker til bruk for de personlige ordinariater som pave Benedikt XVI etablerte for anglikanske konvertitter til katolisismen.

### Hjelpebiskop i Melbourne
Pave Benedikt XVI utnevnte ham til titulærbiskop av *Manaccenser* og hjelpebiskop i Melbourne den 30. april 2007. Erkebiskopen av Melbourne, Denis Hart, ordinerte ham til biskop den 15. juni samme år; medkonsekratorer var kardinal George Pell, erkebiskop av Sydney, og erkebiskop Ambrose Battista De Paoli, apostolisk nuntius til Australia.

Elliot ble medlem av *Episcopal Commission on Liturgy* for bispedømmet Melbourne.

Pave Frans innvilget hans aldersrelaterte avskjed den 3. november 2018.

## Verker
* *Prayers of Jubilee: A Personal Prayerbook for Catholics* (1976, Our Sunday Visitor)
* *The Cross and the Ensign: A Naval History of Malta* (1982, HarperCollins)
* *What God Has Joined* (1990, Alba House)
* *Ceremonies of the Modern Roman Rite* (1995, Ignatius Press)
** Published the following year in Spanish as *Guía práctica de liturgia* by Ediciones Universidad de Navarra.
* *Ceremonies of the Liturgical Year* (2002, Ignatius Press)
* *Liturgical Question Box* (2018, Ignatius Press)
* *Ceremonies Explained for Servers: A Manual for Altar Servers, Acolytes, Sacristans, and Masters of Ceremonies* (2020, Ignatius Press)

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Kardinal Pietro La Fontaine (1860–1935) *1906
* Kardinal Celso Benigno Luigi Costantini (1876–1958) *1921
* Kardinal James Robert Knox (1914–1983) *1953
* Kardinal George Pell (1941–2023) *1987
* Erkebiskop Denis Hart (1941- ) *1997
* Biskop *Peter John Elliott* (1943–2025) *2007

## Referanser